ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017767 

ขอให้ตรวจสอบการดำเนินการของร้านจำหน่ายสินค้าเบ็ดเตล็ด ชื่อร้าน ลุงกับป้าผักสด บริเวณ ซอยลาดพร้าว 22 แยก 24 แขวงพลับพลา เขตวังทองหลาง กรุงเทพมหานคร จุดสังเกตเข้ามาในซอยลาดพร้าว 22 แยก 24 ประมาณ 100 เมตร จากนั้นเลี้ยวซ้ายไปประมาณ ไม่เกิน100 เมตร ร้านดังกล่าวจะอยู่ด้านซ้ายมือ (ตามผู้ร้องแจ้ง) เนื่องจากผู้ร้องแจ้งว่าได้ซื้อขนุนจากร้านค้าดังกล่าวมาบริโภค เมื่อประมาณวันที่ 18 เมษายน 2566 เวลาประมาณ 11.00 น. เมื่อบริโภคแล้วก่อให้เกิดอาการท้องร่วง เมื่อเวลาประมาณ 14.00-15.00 น. ส่งผลให้ผู้ร้องได้รับความเดือดร้อนเป็นอย่างมาก ปัจจุบัน (วันที่ 29 เมษายน 2566) ผู้ร้องได้เข้าไปที่ร้านค้าดังกล่าวอีกครั้งเพื่อแจ้งให้เจ้าของร้านทราบว่าสินค้านั้นไม่ได้มาตรฐาน โดยมีเจ้าของร้านเป็นคู่สามี-ภรรยา อยู่ดูแลร้าน สามีเพศชาย(ทราบชื่อ) อายุประมาณ 50 ปี และภรรยาเพศหญิง(ไม่ทราบชื่อ) อายุประมาณ 50 ปี แต่กับกลายเป็นว่าเจ้าของร้านเกิดความไม่พอใจ กล่าวว่าผู้ร้องทำให้ร้านเสียหาย อีกทั้งผู้ร้องกังวลใจ หากผู้ซื้อสินค้ารายอื่นมาจับจ่ายใช้สอย ซื้อสินค้าไปบริโภคและเกิดอาการท้องร่วง จะส่งผลเสียต่อสุขภาพได้ จึงประสงค์ให้หน่วยงานที่เกี่ยวข้องดำเนินตรวจสอบใบอนุญาตของร้านค้าและการดำเนินการของร้านค้าดังกล่าวด้วย ประกอบกับผู้ร้องแจ้งว่าหากเจ้าหน้าที่จะลงพื้นที่ตรวจสอบและหาร้านไม่เจอสามารถติดต่อมายังหมายเลขโทรศัพท์ของผู้ร้องได้โดยตรง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata